121 



to nævnte Forhøjninger opsamledes i faa Timer en overordentlig 

 stor Mængde, langt over hundrede, af de raaeste og simpleste 

 Flintredskaher, saasom Kiler, Meisler, Spidsen af et veltilhugget 

 Spyd, flere smukke, baade store og smaa Blokke, hvoraf Flint- 

 flækker vare udslaaede , en stor Mængde lange Flintflækker og 

 Flintknuder m. m. De vare alle, efter saa længe at have hen- 

 ligget i det kalkholdige Vand, overtrukne med en Kalkskorpe, 

 hvilket i høi Grad vanskeliggjorde Eftersøgningen. De kjende- 

 lig, om endogsaa raat, tilhuggede Flintstykker fandtes imidlertid 

 ikke alene paa den over Vandet nu hævede Holm, men ogsaa 

 rundtom i Vandkanten og i Vandet omkring Holmen. Vor 

 Baadfører, en Fisker, hvis Øie var meest øvet i at see gjennem 

 Vandet, vedblev længe at vade rundtom Holmen og optage det 

 ene forarbeidede Flintstykke efter det andet. Det lykkedes og- 

 saa ham at finde det eneste Flintstykke af dem alle, som bar 

 Spor af Slibning. Det var nemlig en temmelig raat tilhuggen 

 Kile med fiirsidet Bane, men med en Smule Slibning paa Eggen. 

 Forresten havde de øvrige Flintredskaber fuldstændig samme 

 Former og i det Hele samme raa Charakteer som de for Østers- 

 dyngerne eiendommelige simple Flintsager. Med Undtagelse af 

 Flintredskaberne opdagedes, trods omhyggelig Undersøgelse, intet 

 Mærkeligt, hverken Spor af Leerkar, Kul eller Dyreknokler. 



Under et senere Ophold i Maribo eftersøgte jeg ligeledes 

 Søens Bredder tæt nedenfor Byen og blev ikke lidet overrasket 

 ved i kort Tid (et Par Timer) at indsamle henimod hundrede 

 ganske raae, fuldkommen uslebne Flintredskaber af selvsamme 

 Art, som de ovennævnte fra Søbredden og Holmen*) ved Enges- 



') I Betragtning af det paa denne Holm ved min Nærværelse gjorte Fund 

 besluttede Kammerherre Wichfeld for Fremtiden at benævne den 

 »Worsaaes Øe« og at henlægge den som et fredet Mindesmærke under 

 det Offentliges Tilsyn. Ikke usandsynligt er det, at Holmen, ved tilta- 

 gende fugtigt Veirlig og ved en som Folge deraf forøget Vandmængde, 

 alter ganske kan blive overskyllet. Men sel\ om delte skulde skee, 

 er det dog rimeligt, at Holmen senere, paa Grund af Soens regel- 

 mæssig aftagende Vandstand, igjen \il komme mere og stadig tilsyne. 



